בר צברי

בר צברי (נולד ב-10 ביוני 1992) הוא זמר-יוצר ושחקן ישראלי.

ביוגרפיה 
צברי נולד וגדל בעיר חדרה.

קריירה מקצועית 
צברי החל את הקריירה המוזיקלית שלו בשנת 2012, כשהשתתף בתוכנית המציאות "אייל גולן קורא לך". באודישן שר את השיר "עכשיו", אותו כתב לחברתו, שנפטרה ממחלת הסרטן. השיר יצא כסינגל הבכורה שלו באותה השנה, בהפקתו המוזיקלית של תמיר צור, לאחר שאייל גולן אהב את ביצועו באודישן והתחבר לסיפור של השיר, והחליט להפיק לו את הסינגל.

בשנת 2013, הוציא את אלבום הבכורה שלו, "עכשיו", בחברת התקליטים פליי רקורדס. האלבום כולל בתוכו גרסה אקוסטית של השיר "עכשיו" וגרסת כיסוי לשירו של אביב גפן, "האם להיות בך מאוהב".

בשנת 2017, השתתף באלבומו השני של הראפר טונה, "טונהפארק", בשיר "אחרי האהבה".

בשנת 2019, השתתף במחזמר זה אני, המבוסס על שירי אייל גולן, לסירוגין עם יוסי שטרית, בתפקיד "אליהו אליאס".

בשנת 2020, הוציא את הסינגל הראשון מתוך אלבומו השני, "ג'וני". השיר זכה לאהדה בתחנות הרדיו ואף הגיע למקום השני במצעד הרשמי של גלגלצ ולמקום הראשון במצעד ההשמעות ברדיו השבועי של מדיה פורסט, וכן להשמעות רבות בסטרימינג, תוך שהגיע בשיאו אל המקום השני במצעד השירים הישראלי השבועי של רשת הזרמת המדיה ספוטיפיי.

במקביל להקלטות האלבום, השתתף צברי בסדרת דרמה של yes הטלוויזיה בלוויין – "מנגן ושר", לצידם של ששון גבאי, דפנה דקל, ג'וי ריגר ועוד.

ביולי 2021, יצא אלבומו השני, "רוקנ'רול בצהריים".

בשנת 2022, הוציא את השיר "מיליון עננים" בשיתוף עם יובל דיין. באותה שנה, הוציא את השיר "בפרק הבא".

חיים אישיים 
צברי נשוי, אב לבן, ומתגורר בחדרה.

דיסקוגרפיה

אלבומי אולפן 
 2013: עכשיו
 2021: רוקנ'רול בצהריים
 2023: שמחת חינם

קישורים חיצוניים

הערות שוליים 

זמרים-יוצרים ישראלים
שחקנים ישראלים
משתתפי אייל גולן קורא לך
זמרי מוזיקה מזרחית ישראלים
זמרי פופ ישראלים
זמרי רוק ישראלים
ישראלים שנולדו ב-1992